钦定古今图书集成/理学汇编/经籍典/第083卷 > 项安世周易玩辞 > 《八卦之象》
## 钦定古今图书集成/理学汇编/经籍典/第083卷 > 项安世周易玩辞 > 《八卦之象》

六十四卦，为八者八。《杂卦》自乾坤至《需讼》，为八者七
矣。而末章特馀一八，以寓反复无穷之意，则是八者
必不苟取也。盖尝考之《颐》《大过》者，震艮巽兑之正也。
《归妹》《渐》者，震兑艮巽之交也。《未济》坎离之正也。《既济》
坎离之交也。姤坤消干也，夬干消坤也。此八卦者，正
其八纯卦之象，故聚见于末章，以明八卦消长之义。

《易说》以《玩辞》名，盖识其居闲所作也。《系辞》曰：“君子居则观其象而玩其辞。” 平庵项公昔忤权臣，摈斥十年，杜门却埽，足迹不涉限，耽思经史，专意著述，成书数编，此其一焉。逮兵端既开，边事告急，公被命而起，独当一面，外御凭陵，内固根本，成就卓然，皆是书之功也。则知公动而玩占，措诸事业，应变不穷，盖动静不失其时者矣，岂直曰“玩其辞” 而已哉。嘉定辛未岁闰二月中澣《江陵后学乐章书》。。